Source: https://www.riigiteataja.ee/akt/114102016007
Timestamp: 2020-08-14 02:30:52+00:00

Document:
Väikeelamute taastuvenergia kasutuselevõtu ja küttesüsteemide uuendamise toetuse kasutamise tingimused ja kord – Riigi Teataja
Väikeelamute taastuvenergia kasutuselevõtu ja küttesüsteemide uuendamise toetuse kasutamise tingimused ja kord
Väikeelamute taastuvenergia kasutuselevõtu ja küttesüsteemide uuendamise toetuse kasutamise tingimused ja kord - sisukord
§ 3 Meetme raames toetatavad tegevused
§ 5 Toetatavate tegevuste abikõlblikkuse periood
§ 6 Toetuse määr ja summa
§ 7 Toetuse põhitingimused
§ 16 Taotluse rahuldamise ja rahuldamata jätmise tingimused ja kord
§ 21 KredExi õigused
RT I, 14.10.2016, 7
Väikeelamute taastuvenergia kasutuselevõtu ja küttesüsteemide uuendamise toetuse kasutamise tingimused ja kord1
Vastu võetud 21.11.2014 nr 99
RT I, 25.11.2014, 24
22.06.2015 RT I, 27.06.2015, 1 01.07.2015
11.10.2016 RT I, 14.10.2016, 4 17.10.2016, osaliselt 01.01.2017
[RT I, 14.10.2016, 4 - jõust. 01.01.2017]
(1) Määrusega kehtestatakse riigi eelarvestrateegias määratud meetme „Väikeelamute taastuvenergia kasutuselevõtu ja küttesüsteemide uuendamise toetus” (edaspidi toetus) kasutamise tingimused ja kord.
(2) Toetuse andmise eesmärk on asendada väikeelamute vedelkütust kasutavad katelseadmed taastuvenergiaallikaid kasutavate kütteseadmetega (edaspidi kütteseade).
(1) Meetme viib ellu Majandus- ja Kommunikatsiooniministeerium.
§ 3. Meetme raames toetatavad tegevused
(1) Meetme raames toetatakse väikeelamule kütteseadme soetamist ja paigaldamist.
(2) Toetatakse ainult neid tegevusi, mis on kirjeldatud ehitusseadustiku kohases ehitusprojektis või tehnilises kirjelduses.
[RT I, 27.06.2015, 1 - jõust. 01.07.2015]
(3) Kõik toetuse saamise aluseks olevad tegevused peavad olema kooskõlas kehtivate õigusaktidega. Projekteerimise ja ehitamise teostajaks peab olema ettevõtja, kes on pädev vastava teenuse osutamiseks ja vastab ehitusseadustiku §-des 21–25 toodud nõuetele.
(1) Meetme raames on abikõlblikud järgmised toetatavate tegevustega seotud kulud:
1) väikeelamu vedelküttel katelseadme vahetamise kulu, sealhulgas uue kütteseadme soetamine, paigaldamine ning katelseadmete lisatarvikute (sealhulgas tsirkulatsioonipump, kompleksne automaatika) ja abiseadmete vahetamine ning energiatoodangu salvestamiseks vajalike seadmete soetamise ja paigaldamisega seotud kulu;
2) väikeelamule õhk-vesi tüüpi soojuspumpade, mille soojustegur (COP) kütmisel on vähemalt 3,5 (7 °C / 35 °C EN 14511), või vesi-vesi (maasoojuspump) tüüpi soojuspumpade, mille süsteemi soojustegur (COP) kütmisel on vähemalt 4,0 (0 °C / 35 °C EN 14511), paigaldamisega seotud kulu;
3) kütteseadme paigaldamise projekteerimisega seotud kulu juhul, kui kütteseadme paigaldamine teostatakse sama meetme raames.
(2) Käesoleva paragrahvi lõikes 1 loetletud kulude puhul on käibemaks abikõlblik.
(3) Kõik kulud peavad olema põhjendatud, dokumenteeritud ja taotluses kirjeldatud. Abikõlblikke kulusid tuleb tõendada vastavate taotleja poolt tasutud arvete maksekorralduste või arvelduskonto- või krediitkaardi väljavõtetega. Sularahatehingud ei ole meetme raames lubatud.
(4) Meetme raames ei ole abikõlblik kütteseadme soetamise ja paigaldamisega mitteseotud kulu, sealhulgas küttemagistraalide, küttekehade ja nende reguleerimisseadmete, sooja vee jaotamise ning elektrisüsteemi töödega seotud kulu.
§ 5. Toetatavate tegevuste abikõlblikkuse periood
(1) Meetme raames toetatakse tegevusi, mis on teostatud pärast KredExile toetuse taotluse esitamist, välja arvatud kütteseadme paigaldamise projekteerimisega seotud kulu, mis on abikõlblik alates määruse jõustumisest. Toetuse taotlusi võib esitada meetme eelarveliste vahendite olemasolul kuni 2018. aasta 30. aprillini. Toetatavad tegevused peavad olema lõpetatud või toetuse saaja poolt vastu võetud hiljemalt 2018. aasta 1. novembriks.
(2) Meetme raames on taotlejal kohustus teostada toetatavad tegevused 6 kuu jooksul taotluse rahuldamise otsuse tegemisest arvates. Toetatavate tegevuste teostamisaja pikendamine on võimalik ühekordselt kuni 12 kuuks põhjendatud juhtudel taotleja avalduse alusel.
[RT I, 14.10.2016, 4 - jõust. 17.10.2016]
§ 6. Toetuse määr ja summa
§ 7. Toetuse põhitingimused
(1) Toetuse saamiseks peab taotleja väikeelamu olema ehitatud õiguslikul alusel, selle kasutamise otstarbena peab ehitisregistrisse olema kantud üksikelamu, ridaelamu või kaksikelamu sektsioon, kahe korteriga elamu või ridaelamu. Nimetatud kasutusotstarbega ehitise või selle osa soojusvarustuse liigina peab ehitisregistrisse olema märgitud lokaalküte ja energiaallika liigina vedelkütus, samuti peab ehitisregistrisse olema märgitud ehitise esmase kasutuselevõtmise aasta ning seda väikeelamut peab kasutama alaliseks elamiseks. Taotleja väikeelamule peab olema väljastatud kasutusluba, kui ehitusluba ehitise püstitamiseks on väljastatud pärast 1995. aasta 22. juulit.
(2) Kütteseadme paigaldamiseks ja olemasolevate süsteemidega ühendamiseks on vajalik tehnilise kirjelduse olemasolu või ehitusprojekt.
(3) Toetuse taotleja peab kütteseadme soetamiseks ja paigaldamiseks võtma vähemalt kolm pakkumist. Kui toetuse taotleja tellib mitu või kõik tööd ühelt pakkujalt, võtab toetuse taotleja pakkumised vastavale tööde kogumile. Kui toetuse taotleja ei vali odavaimat pakkumist või juhul, kui toetuse taotlejast mitteolenevatel põhjustel ei ole võimalik võtta kolme pakkumist, peab toetuse taotleja põhjendama oma valikut või pakkumiste võtmata jätmist kirjalikult taotluse vormil.
(4) Kütteseadme soetamisel peab müüja tagama vähemalt kahe aasta pikkuse tootjagarantii kõigile komponentidele ja paigaldamisel peab paigaldaja tagama vähemalt kahe aasta pikkuse garantii paigaldamistöödele. Juhul kui tegemist on väljaspool Euroopa majanduspiirkonda asuva tootja toodetud seadmega, siis peab sellel olema CE sertifikaat ja vähemalt kaheaastane tootjagarantii.
(5) Ärieesmärkide saavutamisele suunatud taotlust ei rahuldata.
(6) Taotleja väikeelamut tuleb eraldatud toetuse puhul sihtotstarbeliselt kasutada vähemalt viie aasta jooksul pärast toetuse eraldamise lepingu sõlmimist.
(1) Käesoleva määruse alusel toetuse taotlemisel esitatakse taotlus toetuse saamiseks KredExile meetme raames toetatavate tegevuste kohta. Täidetud taotlusvorm koos lisade ja lisadokumentidega esitatakse KredExile kas digitaalselt allkirjastatuna e-kirjaga aadressile eramaja@kredex.ee või paberkandjal. Paberkandjal esitatud taotlus peab laekuma suletud ümbrikus, saadetuna tähitud kirjana aadressil SA KredEx, Hobujaama 4, 10151 Tallinn. Ümbrikul peab olema taotleja täisnimi, aadress ja märge „Väikeelamute toetus”. Taotluse postitamise või e-kirja saatmise kuupäev ei tohi olla varasem kui vooru avamise tähtpäev.
(2) Toetust taotletakse jooksvalt kuni meetme eelarveliste vahendite ammendumiseni.
(3) Toetuse taotluste vastuvõtmise alguskuupäevast ning toetuse taotlemise üldtingimustest teavitab KredEx oma veebilehel vähemalt 20 päeva enne taotluste vastuvõtu algust. Taotluste vastuvõtmise lõpetamisest teavitab KredEx oma veebilehel meetme eelarve lõppemisel. KredExil on õigus peatada toetuse taotluste vastuvõtmine teavitades sellest oma veebilehel.
(1) Toetuse taotleja peab olema kinnistusraamatusse kantud kinnisasja füüsilisest isikust omanik, ühis- või kaasomandis olevate kinnisasjade puhul üks füüsilistest isikust omanikest volitatud esindajana või hoonestusõiguse füüsilisest isikust omanik.
(2) Kui taotleja väikeelamu on füüsilise ja juriidilise isiku kaasomandis, saab füüsilisest isikust omanik taotleda toetust vastavalt talle kuuluvale proportsionaalsele osale kinnisasjast.
6) täitma teisi õigusaktides sätestatud kohustusi ja esitama KredExile informatsiooni, mis võib mõjutada taotluse kohta otsuse tegemist või taotluse rahuldamise otsuse ning toetuse eraldamise lepingu alusel tehtavaid väljamakseid.
3) toetust taotletakse käesoleva määruse §-s 3 sätestatud toetatavatele tegevustele;
2) andmed väikeelamu kohta, milles teostatavateks tegevusteks toetust taotletakse;
3) andmed väikeelamu senise aastase vedelkütusetarbe ja projekti tulemusel eeldatava aastase taastuvenergiatarbe kohta;
4) väikeelamu kütteseadme soetamise ja paigaldamise eelarve, ajakava ja andmed ehitustööde planeeritava teostaja kohta;
5) väikeelamu kütteseadme paigaldamise projekteerimise maksumus ja andmed projekteerimise teostaja kohta;
6) kinnitus omafinantseeringu olemasolu kohta vähemalt osas, mida toetus ei kata;
8) taotluse lisadokumendid.
1) kütteseadme paigaldamise projekt või tehniline kirjeldus, kui vastavat informatsiooni ei ole ehitisregistrisse kantud;
2) KredExi poolt kinnitatud vormil projekteerija poolt antud hinnang kütteseadme eeldatava aastase energiatoodangu kohta;
3) kütteseadme soetamise ja paigaldamise kehtivad hinnapakkumised;
4) omafinantseeringu olemasolu tõendav dokument (kas krediidiasutuse või krediidiandjate ja -vahendajate seaduse § 10 lõikes 1 sätestatud tegevusluba omava krediidiandja laenuotsuse koopia või taotleja panga kontojäägi väljavõte, mis näitab, et osas, mida toetus ei kata, on nõutud summa olemas);
5) ehitusseadustiku kohane ehitusluba või ehitusteatis või ehitusseadustiku ja planeerimisseaduse rakendamise seaduse § 20 lõigetes 1 ja 2 sätestatud ehitusluba või kirjalik nõusolek, kui vastavat informatsiooni ei ole ehitisregistrisse kantud.
(3) KredEx teeb taotluse rahuldamata jätmise otsuse taotlust sisuliselt hindamata, kui taotleja ei ole käesoleva paragrahvi lõikes 2 sätestatud tähtaja jooksul puudusi kõrvaldanud.
(4) Taotlusi võetakse vastu, kuni taotletavate toetuste summa on võrdne toetusteks eraldatud vahendite summaga või ületab seda.
(5) Taotlusi vaadatakse läbi ja rahuldatakse nende vastuvõtmise järjekorras.
(3) Taotleja nõuetele mittevastavaks tunnistamise korral teeb KredEx taotluse rahuldamata jätmise otsuse taotlust sisuliselt hindamata.
(1) KredEx kontrollib nõuetele vastavaks tunnistatud taotleja taotluse nõuetele vastavust.
1) taotlus ei vasta käesolevas määruses taotlusele esitatavatele nõuetele ning puudust ei ole võimalik käesoleva määruse § 13 lõikes 2 nimetatud tähtaja jooksul kõrvaldada;
4) taotleja ei ole käesoleva määruse § 13 lõike 2 alusel määratud tähtaja jooksul taotluses esinevaid puudusi kõrvaldanud.
§ 16. Taotluse rahuldamise ja rahuldamata jätmise tingimused ja kord
(2) Taotlus rahuldatakse vastava otsusega kas osaliselt või täielikult. Taotluse rahuldamata jätmise korral teeb KredEx taotluse rahuldamata jätmise otsuse.
(3) Taotluse osaline rahuldamine on lubatud üksnes põhjendatud juhtudel ja tingimusel, et meetme eesmärk on saavutatav ka taotluse osalisel rahuldamisel. Taotluse osalisel rahuldamisel võib taotleja nõusolekul vähendada toetuse summat. Kui taotleja ei ole nõus toetuse summa muutmisega, teeb KredEx taotluse rahuldamata jätmise otsuse.
(4) Taotluse võib osaliselt rahuldada, kui esineb üks või mitu alljärgnevat asjaolu:
1) taotluse rahaline maht ületab meetme eelarve vaba jääki;
2) omafinantseeringu tagamine ei ole taotluses esitatud eelarve mahus võimalik;
3) projekti eesmärgid on saavutatavad ka osalise toetusega;
4) toetust taotletakse kuludele, mis ei ole abikõlblikud.
(6) Taotluse rahuldamisel sõlmib KredEx toetuse saajaga toetuse eraldamise lepingu, milles muuhulgas sätestatakse toetuse saaja õigused ja kohustused, kehtestatakse toetuse kasutamise tingimused, aruandluse periood, aruannete esitamise tähtajad ja kord ning toetuse väljamaksmise tingimused.
(7) Kui taotluse hindamisel selgub, et taotleja on esitanud valeandmeid või esinevad muud asjaolud, mille tõttu ei saa taotlust rahuldada, tehakse taotluse rahuldamata jätmise otsus.
(8) Meetme eelarveliste vahendite ammendumisel teeb KredEx vahendeid ületavate esitatud taotluste osas taotluse rahuldamata jätmise otsuse.
(9) Taotluse rahuldamise või rahuldamata jätmise otsus toimetatakse toetuse taotlejani elektroonilise digitaalselt allkirjastatud teatega või kirjalikult posti teel, kui taotleja ei ole taotluses aktsepteerinud elektroonilist kättetoimetamist.
1) soovitakse pikendada tegevuste elluviimise tähtaega pikemaks kui käesoleva määruse § 5 lõikes 2 toodud tähtaeg;
2) toetuse saajal ei ole võimalik jätkata toetuse kasutamist ettenähtud tingimustel. Sellisel juhul on toetuse saajal õigus saada toetust juba tehtud nõuetelevastavate tööde eest, mis on teostatud ja vastu võetud kooskõlas algse taotluse rahuldamise otsusega ning mis on panustanud meetme eesmärgi saavutamisse.
(3) KredExil on õigus keelduda taotluse rahuldamise otsuse muutmisest muu hulgas juhul, kui soovitav muudatus mõjutab oluliselt meetme eesmärgile vastavat oodatavat tulemust ja mõju.
3) projekti tegevusi ei ole võimalik lõpetada enne 2018. aasta 1. novembrit;
4) toetuse saaja esitab toetusest loobumise avalduse;
5) toetuse saaja on projekti raames ellu viinud tegevusi, mis ei vasta taotluses märgitule;
6) ilmneb asjaolu, mille korral taotlust ei oleks rahuldatud või oleks taotlus rahuldatud osaliselt;
7) taotlemisel või projekti elluviimisel on teadlikult esitatud ebaõiget või mittetäielikku teavet või on teave jäetud teadlikult esitamata;
8) toetuse saaja taotlust taotluse rahuldamise otsuse muutmiseks ei rahuldata ja toetuse saajal ei ole toetuse kasutamist ettenähtud tingimustel võimalik jätkata.
(6) Juhul kui meetme raames toetatavate tegevuste teostamise kulud ületavad märkimisväärselt analoogsete või sama meetme raames toetatavate samalaadsete tegevuste kulu või ei vasta toetatavate tegevuste turuhinnale, on KredExil õigus vastava ekspertiisi tulemuste alusel toetuse väljamakse summat vähendada ning muuta taotluse rahuldamise otsust.
(1) Toetuse väljamakse tehakse toetuse saajale vastavalt taotluse rahuldamise otsuses ning toetuse eraldamise lepingus toodud tingimustele. Toetus makstakse välja ühes osas.
(2) Toetuse väljamakse tegemiseks peavad taotluse aluseks olevad kütteseadme paigaldamise tööd olema lõpetatud ja vormistatud üleandmise-vastuvõtmise akt ehitustööde teostajaga ning teenuse eest tasutud vähemalt osas, mida toetus ei kata.
(3) Toetuse saaja peab esitama KredExile asjakohase väljamaksetaotluse koos ehitus- või töövõtulepingute, kui viimased on tal olemas, tööde üleandmis-vastuvõtmisakti, taotlejale esitatud arvete ja taotleja poolt tasutud maksekorralduste või konto- või krediitkaardi väljavõtetega.
(4) Toetuse saaja on kohustatud esitama KredExile toetuse väljamaksetaotluse 30 tööpäeva jooksul meetme raames tegevuste tulemuste vastuvõtmisest arvates.
(6) KredEx teeb väljamakse otsuse 20 tööpäeva jooksul arvates väljamaksetaotluse esitamisest ja teeb toetuse saaja kontole väljamakse 10 tööpäeva jooksul väljamakse otsusest.
(7) Kui teenuse eest tasuti osas, mida toetus ei kata, peab toetuse saaja esitama KredExile teenuse eest täielikku tasumist tõendava taotleja poolt tasutud maksekorralduse või konto- või krediitkaardiväljavõtte 30 tööpäeva jooksul arvates väljamakse tegemisest.
(8) Toetuse väljamaksed peavad olema KredExi poolt teostatud enne 2018. aasta 31. detsembrit.
(9) KredEx võib teha toetuse väljamaksmisest osalise või täieliku keeldumise otsuse juhul, kui:
3) teostatud tegevused ei vasta toetuse eraldamise lepingus kirjeldatud tegevustele või nende toimumine või tulemuste nõuetele vastavus ei ole tõendatud.
(10) Kui toetatavate tegevuste maksumus kujuneb odavamaks kui toetuse taotluses märgitud summa, makstakse toetust taotluse rahuldamise otsuses märgitud protsendi määras lähtuvalt projekti tegelikust maksumusest.
(1) Toetuse saaja peab esitama iga kalendriaasta jaanuarikuu 31. kuupäevaks KredExile kütteseadme eelneva aasta taastuvenergia tarbimise ning energiatootmise andmed KredExi poolt kinnitatud vormil kolmel järjestikusel aastal pärast toetuse väljamakse tegemist. Andmeid eelneva aasta kohta ei pea esitama juhul, kui toetuse väljamakse on toimunud eelneva aasta viimasel kolmel kuul.
(2) Toetuse saaja esitab kütteseadme taastuvenergia tarbimise ning energiatootmise andmed KredExile või tema poolt volitatud isikule elektrooniliselt digitaalallkirjaga allkirjastatult või paberkandjal omakäeliselt allkirjastatult.
2) teavitama KredExit projekti tegevuste, eelarve ja tähtaegade muutmise vajadusest;
3) kasutama toetust vastavuses esitatud taotluse, taotluse rahuldamise otsuse ja toetuse eraldamise lepinguga;
6) esitama KredExile tähtaegselt tööde teostamisega seonduvat informatsiooni ja kütteseadme taastuvenergia tarbimise ning energiatootmise andmed vastavalt käesoleva määruse §-le 19;
7) tagama meetme eesmärgile vastava vara sihtotstarbelise kasutamise vähemalt viie aasta jooksul arvates projekti abikõlblikkuse perioodi lõppemisest;
8) kindlustama väikeelamu vähemalt viiel järjestikusel aastal alates toetuse taotluse rahuldamise otsusest;
9) säilitama taotlust, toetuse ja projekti teostamisega seonduvat dokumentatsiooni vähemalt kuni 2023. aasta 31. detsembrini;
11) võimaldama järelevalvet teostavale isikule juurdepääsu toetuse saamisega seotud elamusse, andma audiitori ja järelevalvet teostava isiku kasutusse kõik tööde teostamisega seotud andmed ja dokumendid 3 tööpäeva jooksul vastavast nõudmisest arvates;
13) viivitamata kirjalikult informeerima KredExit kõigist esitatud andmetes toimunud muudatustest või asjaoludest, mis mõjutavad või võivad mõjutada toetuse saaja poolt oma kohustuste täitmist;
14) tagama, et väikeelamu võõrandamisel lähevad toetuse saaja kohustused edasi uuele omanikule, vastasel juhul kuulub toetus proportsionaalselt väikeelamu mittekasutamise ajale tagasimaksmisele;
§ 21. KredExi õigused
1) teostada kuludokumentide auditit ja järelevalvetoiminguid ning sooritada paikvaatlust;
3) nõuda taotluses sisaldunud kütteseadme paigaldamise kestuse, tegevuste, eesmärkide ja kulude kohta täiendavate andmete ja dokumentide esitamist, mis tõendavad tegevuste nõuetekohast teostamist ja toetuse saaja kohustuste nõuetekohast täitmist;
4) vähendada toetuse suurust proportsionaalselt toetuse saaja poolt tööde teostamisel vähem kasutatud summa võrra, kui esitatud dokumentidest selgub, et toetuse saaja on osaliselt või täielikult jätnud tegemata planeeritud tegevusi, mille tulemusel on projekti eelarve võrreldes planeerituga vähenenud või on teostatud tööd odavnenud;
5) peatada toetuse väljamaksmine ja nõuda toetuse osalist või täielikku tagastamist, kui toetuse saaja rikub käesolevas määruses sätestatud tingimusi või kaldub muul viisil kõrvale taotluses või taotluse rahuldamise otsuses sätestatust;
6) peatada toetuse väljamaksmine ning nõuda toetuse osalist või täielikku tagastamist, kui esineb vähemalt üks käesoleva määruse § 17 lõikes 5 toodud asjaolu;
7) vähendada väljamakstava toetuse suurust proportsionaalselt toetuse saaja tegevuste toetamisel investeeringu kogusumma vähenemisega alla taotluse rahuldamise otsuses sätestatud määra;

References: § 3

§ 5

§ 6

§ 7

§ 16

§ 21

§ 3

§ 5

§ 6

§ 7
 § 10
 § 20
 § 13
 § 13

§ 16
 § 5

§ 21
 § 17